CELEX: 32021R1699
Language: hr
Date: 2021-09-22 00:00:00
Title: Provedbena uredba Komisije (EU) 2021/1699 оd 22. rujna 2021. o izmjeni Priloga VIII. Uredbi (EU) br. 142/2011 u pogledu obrasca zdravstvenog certifikata za premještanja pošiljaka nusproizvoda životinjskog podrijetla iz zona ograničenja uspostavljenih radi sprečavanja i kontrole određenih bolesti s popisa (Tekst značajan za EGP)

23.9.2021   
               
               
                  HR
               
               
                  Službeni list Europske unije
               
               
                  L 336/42
               
            
         PROVEDBENA UREDBA KOMISIJE (EU) 2021/1699
         оd 22. rujna 2021.
         o izmjeni Priloga VIII. Uredbi (EU) br. 142/2011 u pogledu obrasca zdravstvenog certifikata za premještanja pošiljaka nusproizvoda životinjskog podrijetla iz zona ograničenja uspostavljenih radi sprečavanja i kontrole određenih bolesti s popisa
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/429 Europskog parlamenta i Vijeća od 9. ožujka 2016. o prenosivim bolestima životinja te o izmjeni i stavljanju izvan snage određenih akata u području zdravlja životinja („Zakon o zdravlju životinja”) (1), a posebno njezin članak 146. stavak 2.,
         uzimajući u obzir Uredbu (EZ) br. 1069/2009 Europskog parlamenta i Vijeća od 21. listopada 2009. o utvrđivanju zdravstvenih pravila za nusproizvode životinjskog podrijetla i od njih dobivene proizvode koji nisu namijenjeni prehrani ljudi te o stavljanju izvan snage Uredbe (EZ) br. 1774/2002 (2), a posebno njezin članak 21. stavak 5. točku (b),
         budući da:
         
                     (1)
                  
                  
                     Uredbom Komisije (EU) br. 142/2011 (3) utvrđene su provedbene mjere za pravila u pogledu javnog zdravlja i zdravlja životinja za nusproizvode životinjskog podrijetla i od njih dobivene proizvode utvrđena u Uredbi (EZ) br. 1069/2009, uključujući obrasce zdravstvenih certifikata i uvjete u skladu s kojima ti certifikati moraju pratiti pošiljke takvih proizvoda.
                  
               
                     (2)
                  
                  
                     U članku 6. Uredbe (EZ) br. 1069/2009 utvrđena su opća ograničenja u pogledu zdravlja životinja koja se primjenjuju na otpremu nusproizvoda životinjskog podrijetla i od njih dobivenih proizvoda dobivenih od prijemljivih vrsta s gospodarstava, iz objekata, pogona ili područja na koje se primjenjuju ograničenja u skladu s veterinarskim zakonodavstvom Unije ili zbog prisutnosti ozbiljne prenosive bolesti uvrštene na popis u Prilogu I. Direktivi 92/119/EEZ (4). Ta je direktiva stavljena izvan snage i zamijenjena Uredbom (EU) 2016/429 s učinkom od 21. travnja 2021. Uredbom (EU) 2016/429 uvedena su, među ostalim, nova pravila o sprečavanju i kontroli određenih bolesti.
                  
               
                     (3)
                  
                  
                     Delegiranom uredbom Komisije (EU) 2020/687 (5) utvrđena se pravila za sprečavanje i kontrolu određenih bolesti s popisa. U članku 22. stavku 5. te delegirane uredbe utvrđeno je da nusproizvode životinjskog podrijetla koji potječu iz zone ograničenja, uspostavljene nakon potvrđivanja izbijanja bolesti kategorije A radi sprečavanja daljnjeg širenja bolesti, pri premještanju izvan te zone mora pratiti certifikat o zdravlju životinja koji izdaje službeni veterinar i u kojem se navodi da je njihovo premještanje iz zone ograničenja dopušteno pod uvjetima koje je utvrdilo nadležno tijelo u skladu s dijelom II. poglavljem II. te delegirane uredbe.
                  
               
                     (4)
                  
                  
                     U Uredbi (EU) br. 142/2011 utvrđena su pravila za stavljanje na tržište nusproizvoda životinjskog podrijetla. U članku 17. Uredbe (EU) br. 142/2011 utvrđeno je da pošiljke nusproizvoda životinjskog podrijetla tijekom prijevoza moraju pratiti komercijalni dokumenti ili zdravstveni certifikati iz poglavlja III. Priloga VIII. toj uredbi. Zakonodavstvo o nusproizvodima životinjskog podrijetla sveobuhvatan je skup propisa, osobito propisa o kategorizaciji, sakupljanju, prijevozu i preradi nusproizvoda životinjskog podrijetla. U skladu s tim u poglavlju III. Priloga VIII. Uredbi (EU) br. 142/2011 trebalo bi dodati novi obrazac certifikata iz članka 22. stavka 5. Delegirane uredbe (EU) 2020/687.
                  
               
                     (5)
                  
                  
                     Prilog VIII. Uredbi (EU) br. 142/2011 trebalo bi na odgovarajući način izmijeniti.
                  
               
                     (6)
                  
                  
                     Trebalo bi uvesti odgovarajuće prijelazno razdoblje kako bi se državama članicama i dionicima omogućilo da se prilagode novim pravilima o premještanju nusproizvoda životinjskog podrijetla iz zona ograničenja uspostavljenih u skladu s Delegiranom uredbom (EU) 2020/687.
                  
               
                     (7)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Prilog VIII. Uredbi (EU) br. 142/2011 mijenja se u skladu s Prilogom ovoj Uredbi.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 17. listopada 2021.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 22. rujna 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 84, 31.3.2016., str. 1.
         
         
            (2)  SL L 300, 14.11.2009., str. 1.
         
         
            (3)  Uredba Komisije (EU) br. 142/2011 od 25. veljače 2011. o provedbi Uredbe (EZ) br. 1069/2009 Europskog parlamenta i Vijeća o utvrđivanju zdravstvenih pravila za nusproizvode životinjskog podrijetla i od njih dobivene proizvode koji nisu namijenjeni prehrani ljudi i o provedbi Direktive Vijeća 97/78/EZ u pogledu određenih uzoraka i predmeta koji su oslobođeni veterinarskih pregleda na granici na temelju te Direktive (SL L 54, 26.2.2011., str. 1.).
         
            (4)  Direktiva Vijeća 92/119/EEZ od 17. prosinca 1992. o uvođenju općih mjera Zajednice za suzbijanje određenih bolesti životinja i posebnih mjera koje se odnose na vezikularnu enterovirusnu bolest svinja (SL L 62, 15.3.1993., str. 69.).
         
            (5)  Delegirana uredba Komisije (EU) 2020/687 od 17. prosinca 2019. o dopuni Uredbe (EU) 2016/429 Europskog parlamenta i Vijeća u pogledu pravila za sprečavanje i kontrolu određenih bolesti s popisa (SL L 174, 3.6.2020., str. 64.).
      
      
         
            PRILOG
            U poglavlju III. Priloga VIII. Uredbi (EU) br. 142/2011 dodaje se sljedeća točka 7.:
            
                        „7.
                     
                     
                        Obrazac zdravstvenog certifikata
                     
                  
               Obrazac zdravstvenog certifikata za premještanje nusproizvoda životinjskog podrijetla iz zona ograničenja uspostavljenih radi sprečavanja i kontrole određenih bolesti s popisa
            
            
               
            
               Nusproizvodi životinjskog podrijetla iz zona ograničenja uspostavljenih radi sprečavanja i kontrole određenih bolesti s popisa
            
            
                         
                     
                     
                        
                                    II.
                                 
                                 
                                    Podaci o zdravlju
                                 
                              
                     
                        
                                    II.a
                                 
                                 
                                    Referentni broj certifikata
                                 
                              
                     
                        
                                    II.b
                                 
                                 
                                    Lokalni referentni broj
                                 
                              
                  
                        
                           Dio II.: Certificiranje
                        
                     
                     
                        Ja, dolje potpisani službeni veterinar, potvrđujem sljedeće:
                        
                                    (1) ili
                                 
                                 
                                    
                                                [II.1.
                                             
                                             
                                                Nusproizvodi životinjskog podrijetla opisani u dijelu I. dobiveni su od držanih životinja:
                                             
                                          
                                                (1) ili
                                             
                                             
                                                [koje su usmrćene radi sprečavanja i kontrole:
                                                
                                                            (1) ili
                                                         
                                                         
                                                            [… (navesti naziv relevantne bolesti kategorije A) prema uputama nadležnog tijela u skladu s Uredbom (EU) 2020/687 i namijenjeni su preradi
                                                            
                                                                        (1) ili
                                                                     
                                                                     
                                                                        [metodom prerade od 1 do 5.]]]
                                                                     
                                                                  
                                                                        (1) ili
                                                                     
                                                                     
                                                                        [spaljivanjem.]]]
                                                                     
                                                                  
                                                                        (1) ili
                                                                     
                                                                     
                                                                        [suspaljivanjem.]]]
                                                                     
                                                                  
                                                      
                                                            (1) ili
                                                         
                                                         
                                                            [… (navesti naziv relevantne emergentne bolesti) prema uputama nadležnog tijela u skladu s hitnim mjerama koje je Komisija donijela na temelju članka 259. Uredbe (EU) 2016/429 i namijenjeni su preradi
                                                            
                                                                        (1) ili
                                                                     
                                                                     
                                                                        [metodom prerade od 1 do 5.]]]
                                                                     
                                                                  
                                                                        (1) ili
                                                                     
                                                                     
                                                                        [spaljivanjem.]]]
                                                                     
                                                                  
                                                                        (1) ili
                                                                     
                                                                     
                                                                        [suspaljivanjem.]]]
                                                                     
                                                                  
                                                      
                                          
                                                (1) ili
                                             
                                             
                                                [za koje nadležno tijelo nije naredilo usmrćivanje radi sprečavanja i kontrole bolesti kategorije A ili emergentnih bolesti i koje se drže u objektima koji se nalaze u zonama ograničenja uspostavljenima radi sprečavanja i kontrole bolesti životinja u skladu s
                                                
                                                            (1) ili
                                                         
                                                         
                                                            [Delegiranom uredbom (EU) 2020/687,]
                                                         
                                                      
                                                            (1) ili
                                                         
                                                         
                                                            [privremenim posebnim mjerama za kontrolu bolesti iz članka 71. Uredbe (EU) 2016/429,]
                                                         
                                                      
                                                            (1) ili
                                                         
                                                         
                                                            [hitnim mjerama koje je Komisija donijela u skladu s člankom 259. Uredbe (EU) 2016/429,]
                                                         
                                                      a nusproizvodi životinjskog podrijetla premještaju se iz te zone ograničenja u skladu s uvjetima utvrđenima u ………………..………… (2), za
                                                
                                                            (1) ili
                                                         
                                                         
                                                            [preradu metodama od 1 do 5 koje su utvrđene u poglavlju II. Priloga IV., a u slučaju siliranja nusproizvoda od akvatičnih životinja, kako je utvrđeno u poglavlju IV. odjeljku 2. točki K Priloga IV. Uredbi (EU) br. 142/2011.]]]
                                                         
                                                      
                                                            (1) ili
                                                         
                                                         
                                                            [preradu ili obradu metodama iz Priloga X., Priloga XI. ili Priloga XIII. Uredbi (EU) br. 142/2011.]]]
                                                         
                                                      
                                                            (1) ili
                                                         
                                                         
                                                            [proizvodnju prerađene hrane za kućne ljubimce, osim sirove hrane za kućne ljubimce iz Priloga XIII. Uredbi (EU) br. 142/2011.]]]
                                                         
                                                      
                                                            (1) ili
                                                         
                                                         
                                                            [pretvorbu u kompost ili bioplin iz poglavlja III. odjeljka 1. Priloga V. Uredbi (EU) br. 142/2011.]]]
                                                         
                                                      
                                          
                              
                                    (1) ili
                                 
                                 
                                    
                                                [II.1.
                                             
                                             
                                                Nusproizvodi životinjskog podrijetla opisani u dijelu I. dobiveni su od divljih životinja vrsta s popisa koje su pronađene uginule ili su usmrćene radi sprečavanja i kontrole ………………………(navesti naziv relevantne bolesti kategorije A) prema uputama nadležnog tijela (3) u skladu s člankom 64. stavkom 2. točkom (c) Delegirane uredbe (EU) 2020/687 i namijenjeni su preradi
                                             
                                          
                                                (1) ili
                                             
                                             
                                                [metodom prerade od 1 do 5.]]
                                             
                                          
                                                (1) ili
                                             
                                             
                                                [spaljivanjem.]]
                                             
                                          
                                                (1) ili
                                             
                                             
                                                [suspaljivanjem.]]
                                             
                                          
                              Napomene
                        Dio I.:
                        
                                    —
                                 
                                 
                                    Polja I.9. i I.11.: izbrisati nepotrebno.
                                 
                              
                                    —
                                 
                                 
                                    Polja I.12., I.13. i I.17.: broj odobrenja ili broj registracije.
                                 
                              
                                    —
                                 
                                 
                                    Polje I.14.: ispuniti ako se razlikuje od „I.1. Pošiljatelj”.
                                 
                              
                                    —
                                 
                                 
                                    Polje I.25.: za „preradu”, „obradu” ili „pretvorbu”.
                                 
                              
                                    —
                                 
                                 
                                    Polje I.31.: Vrsta robe: nusproizvodi životinjskog podrijetla iz članka 22. stavka 5. Delegirane uredbe (EU) 2020/687. Kategorija: kategorija 1, kategorija 2 ili kategorija 3.
                                 
                              Dio II.:
                        
                                    (1)
                                 
                                 
                                    Izbrisati nepotrebno.
                                 
                              
                                    (2)
                                 
                                 
                                    Umetnuti broj odgovarajućeg članka/članaka, naslov i datum objave u Službenom listu Europske unije relevantnog zakonodavnog akta Komisije u kojem su utvrđeni ti uvjeti ili upućivanje na zakonodavni akt ili uputu koje je odobrilo i objavilo nadležno tijelo i u kojima su utvrđeni ti uvjeti.
                                 
                              
                                    (3)
                                 
                                 
                                    Vidjeti posebno zakonodavstvo o sprečavanju prenosivih bolesti.
                                 
                              
                  
                         
                     
                     
                        Službeni veterinar
                        Ime (velikim tiskanim slovima):
                        Lokalna veterinarska stanica:
                        Datum:
                        Pečat:
                     
                     
                        Stručna kvalifikacija i titula:
                        Br. LVS-a:
                        Potpis:”